Document ID: 31980D0461

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Απριλίου 1980 περί συνάψεως της συμφωνίας μεταξύ της Ευρωπαϊκής Οικονομικής Κοινότητος και του Καναδά η οποία απετέλεσε αντικείμενο διαπραγματεύσεων δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) σχετικά με ορισμένα προϊόντα του τομέως των οπωροκηπευτικών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
τη σύσταση της Επιτροπής,
Εκτιμώντας:
ότι ο Καναδάς, στηριζόμενος στο άρθρο XXVIII της Γενικής Συμφωνίας Δασμών και Εμπορίου (ΓΣΔΕ), έκανε γνωστή την πρόθεσή του να τροποποιήσει δασμολογικές παραχωρήσεις για ορισμένα προϊόντα των οποίων κύριος προμηθευτής είναι η Ευρωπαϊκή Οικονομική Κοινότης-
ότι η Επιτροπή άρχισε διαπραγματεύσεις με τον Καναδά δυνάμει του άρθρου XXVIII της ΓΣΔΕ- ότι κατέληξε σε μία ικανοποιητική συμφωνία με τη χώρα αυτή,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Οικονομικής Κοινότητος και του Καναδά, η οποία απετέλεσε αντικείμενο διαπραγματεύσεων δυνάμει του άρθρου XXVIII της ΓΣΔΕ σχετικά με ορισμένα προϊόντα του τομέως των οπωροκηπευτικών, εγκρίνεται εξ ονόματος της Κοινότητος. Το κείμενο της συμφωνίας προσαρτάται στην παρούσα απόφαση.
Άρθρο 2
Στον πρόεδρο του Συμβουλίου ανατίθεται να υποδείξει το πρόσωπο που εξουσιοδοτείται να υπογράψει την συμφωνία με αποτέλεσμα τη δέσμευση της Κοινότητος.
Άρθρο 3
Το αποτέλεσμα των διαπραγματεύσεων κοινοποιείται στα συμβαλλόμενα μέρη της ΓΣΔΕ.
Έγινε στο Λουξεμβούργο, στις 22 Απριλίου 1980.

Labels: 3
17
18